b'\n_START_ARTICLE_\nKirjahistoria\n_START_PARAGRAPH_\nKirjahistoria on tekstuaalitieteisiin kuuluva tieteenala, joka tutkii bibliografian sek\xc3\xa4 historia-, kulttuuri- ja yhteiskuntatieteiden menetelmin kirjoja sek\xc3\xa4 niiden valmistamista, julkaisemista, jakelua, omistamista ja lukemista suhteessa niit\xc3\xa4 ymp\xc3\xa4r\xc3\xb6iv\xc3\xa4\xc3\xa4n historialliseen kontekstiin. Kirjahistoriasta k\xc3\xa4ytet\xc3\xa4\xc3\xa4n toisinaan \xe2\x80\x93 erityisesti silloin kun puhutaan alan sosiaalihistoriallisesti painottuneesta tutkimuksesta \xe2\x80\x93 my\xc3\xb6s ranskankielist\xc3\xa4 termi\xc3\xa4 histoire du livre.'